آمریکا پرزیدنتی دونالد ترامپین کوره‌کنی و باشدانیشمانی جرید کوشنر ده، فدرال سوروشدورما بوروسونون (اف.بی.آی) روسیا سوروشدورماسینا ایلیشدی.
آمریکان واشنگتون پوست قزئتینده یئر آلان خبره گؤره، کوشنر، اف.بی.آی‌ین روسیا سوروشدورماسیا بیرباشا داخیل ائدیلمه‌دن یالنیز روسیانین واشینگتون سفیری سئرگئی کیسلیاک ایله دانیشیق‌لاری چرچیوه‌سینده سوروشدورولدو.
بونا گؤره کوشنرین، کیسلیاک و بیر روس بانک ایدارچی‌سی ایله دسامبر آییندا ائتدیگی بعضی دانیشیق‌لار، اف.بی.آی‌ین روسیا سوروشدورماسینی داوام ائتدیررکن قارشی‌سینا چیخدی.
آردین‌دان سؤز موضوعسو دانیشیق‌لاری آراشدیرماغا باشلایان اف.بی.آی، بو گؤروش‌لرله سوروشدورما آراسیندا بیرباشا بیر علاقه اولوب اولمادیغینی آنلاماغا چالیشیر.
اف.بی.آی‌ین اسکی مودورو جیمز کومی‌نین وظیفه‌سینه 10 می‌ده سون وئرن ترامپ، روسیا سوروشدورماسی سببیله چتین گون‌لر کئچیریر.
